
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 725 

31 Δεκεμβρίου 2007 


ΑΠΟΦΑΣΕΙ Σ 

Αριθμ. 5393/Φ.Ε. 73 

Επανακαθορισμός των ορίων αιγιαλού-παραλίας-παλαι- 
ού αιγιαλού στη θέση «Καμήλεζα» ή «παραλία Δρο¬ 
σιάς», Δήμου Ανθηδώνος, Ν. Εύβοιας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285 τ.Α7ΐ9.12.2001) 
«Περί αιγιαλού και παραλίας». 

2. Τις διατάξεις του ν.δ. 439/1970 «περί συμπληρώσεως 
των διατάξεων περί αιγιαλού». 

3. Τις διατάξεις του ν. 3200/1955 «περί διοικητικής 
αποκέντρωσης», όπως τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

4. Τη διάταξη του άρθρου 46 παρ. 21 του ν. 3220/2004 
(ΦΕΚ 15 τ.Α'/28.1.2004) δυνάμει της οποίας από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα των Υπηρεσιών 
του Υπουργείου Οικονομίας και Οικονομικών, που εξαι¬ 
ρέθηκαν από την κατάργηση με τις διατάξεις της παρα¬ 
γράφου 2 του άρθρου 39 του ν. 2218/1994, περιέρχονται 
στον Γενικό Γραμματέα της Περιφέρειας. 

5. Την υπ’ αριθμ. 1063649/790/Α0006/3.8.2004 απόφα¬ 
ση του Υπουργού Οικονομίας και Οικονομικών «περί 
καταγραφής και διοικητικής κωδικοποίησης των αρμο¬ 
διοτήτων σε θέματα Υπηρεσιών του Υπουργείου Οικο¬ 
νομίας και Οικονομικών, που περιέρχονται στους Γεν. 
Γραμματείς Περιφερειών κατά τις διατάξεις της παρ.21 
του άρθρου 46 του ν. 3220/2004». 

6. Τις υπ’ αριθμ. 2434/27.5.2004 όπως τροποποιήθηκε 
με την υπ’ αριθμ. 3009/11.11.2004 και 87/11.1.2005 αποφά¬ 
σεις Γεν. Γραμματέα Περιφέρειας Στερεός Ελλάδας 
στην οποία ορίζεται η ΔΔΕ/ΠΣΕ αρμόδια για την επι¬ 
κύρωση των ορίων αιγιαλού και παραλίας. 


7. Την από 5.6.2007 έκθεση της κατά το άρθρο 3 του 
ν. 2971/2001 αρμόδιας Επιτροπής καθορισμού των ορί¬ 
ων του αιγιαλού - παραλίας - παλαιού αιγιαλού, που 
επανακαθόρισε τα όρια αιγιαλού - παραλίας - παλαιού 
αιγιαλού στη θέση «Καμήλεζα» ή «παραλία Δροσιάς», 
Δήμου Ανθηδώνος, Ν. Εύβοιας. 

8. Το από Δεκέμβριο 2006, με κλίμακα 1:500 κτηματολο- 
γικό-υψομετρικό διάγραμμα του τοπογράφου μηχανικού 
Μιχάλη Ανδρούλη, σε μία (1) πινακίδα, που ελέγχθηκε 
για την ακρίβεια της αποτύπωσης την 19.1.2007 από την 
Ελευθ. Γραμματικού, μηχανικό τοπογραφίας ΤΕ/Γ της 
Κτηματικής Υπηρεσίας Ν. Εύβοιας και θεωρήθηκε την 
ίδια ημερομηνία από την Αθηνά Μπούρικα, τοπογράφο 
μηχανικό ΠΕ/Α, Προϊσταμένη της Κτηματικής Υπηρεσί¬ 
ας Ν. Εύβοιας, όπως ορίζουν οι διατάξεις του άρθρου 
4 παρ.2 του Ν.2971/2001 και συνοδεύει την Έκθεση της 
προαναφερόμενης Επιτροπής. 

9. Τη σύμφωνη γνώμη του Γενικού Επιτελείου Ναυ¬ 
τικού, που διατυπώθηκε στο υπ’ αριθμ. Φ.544.5/682/07/ 
Σ.8914/16.8.2007 έγγραφό του. 

10. Το υπ’ αριθμ. Φ. 121/1746/16.10.2007 έγγραφο της 
Κτηματικής Υπηρεσίας Ν. Εύβοιας με το οποίο ζητείται 
η έκδοση της απόφασης, αποφασίζουμε: 

1. Επικυρώνουμε την από 5.6.2007 έκθεση της κατά 
το άρθρο 3 του ν. 2971/2001 αρμόδιας Επιτροπής καθο¬ 
ρισμού των ορίων του αιγιαλού - παραλίας - παλαιού 
αιγιαλού «περί επανακαθορισμού των ορίων αιγιαλού 
- παραλίας - παλαιού αιγιαλού στη θέση «Καμήλεζα» 
ή «παραλία Δροσιάς», Δήμου Ανθηδώνος, Ν. Εύβοιας» 
καθώς και το από Δεκέμβριο 2006, κτηματολογικό - υψο¬ 
μετρικό διάγραμμα, που τη συνοδεύει, το οποίο συντά¬ 
χθηκε από τον τοπογράφο μηχανικό Μιχάλη Ανδρούλη, 
σε μία (1) πινακίδα, με κλίμακα 1:500, που ελέγχθηκε για 
την ακρίβεια της αποτύπωσης από την Ελευθ. Γραμ¬ 
ματικού, μηχανικό τοπογραφίας ΤΕ/Γ της Κτηματικής 
Υπηρεσίας Ν. Εύβοιας την 19.1.2007 και θεωρήθηκε την 
ίδια ημερομηνία από την Αθηνά Μπούρικα, τοπογράφο 
μηχανικό ΠΕ/Α, Προϊσταμένη της Κτηματικής Υπηρεσίας 
Ν. Εύβοιας, όπως ορίζουν οι διατάξεις του άρθρου 4 
παρ. 2 του ν. 2971/2001. 

2. Στο παραπάνω κτηματολογικό διάγραμμα επανα¬ 
καθορίσθηκαν από την αρμόδια Επιτροπή, όπως πιο 
πάνω αναφέρεταί: 

α) η οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία 4, 4α, 5, 5α, 6, 7, 8, της 
οποίας οι κορυφές εξασφαλίζονται με συντεταγμένες 
του κρατικού τριγωνομετρικού δικτύου. 

β) η οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία 4', 4 α ', 5, 5 α ', 6', 7', 8', της 
οποίας οι κορυφές εξασφαλίζονται με συντεταγμένες 
του κρατικού τριγωνομετρικού δικτύου. Η οριογραμμή 
παραλίας καθορίζεται κατά τρόπο που να απέχει πα¬ 
ντού σταθερή απόσταση δεκαπέντε (15) μέτρων από 
την οριογραμμή του αιγιαλού, για να εξυπηρετηθούν 
οι σκοποί της παρ.2 του άρθρου 1 και της παρ. 3 του 
άρθρου 2 του ν. 2971/2001. 

3. Αποφαίνεται ότι δεν υπάρχει παλαιός αιγιαλός. 

4. Δεν υπάρχουν περιφράξεις στη ζώνη παραλίας. 

5. Την ακύρωση εν μέρει της υπ’ αριθμ. Φ121/8036/6.4.1989 
(ΦΕΚ 277/Δ'/1989) απόφασης Νομάρχη Εύβοιας, ως προς 
την οριογραμμή του αιγιαλού από κορυφή 4 έως 8, ως 
προς την οριογραμμή παραλίας από κορυφή 4' έως 8', 
και ως προς τον καθορισμό της οριογραμμής παλαιού 
αιγιαλού με στοιχεία Τ', 2", 3", 4", 5", 6". 

Η απόφαση αυτή μαζί με την έκθεση και το διάγραμμα 
που προαναφέραμε, να δημοσιευθούν στην Εφημερίδα 
της Κυβερνήσεως. 

Λαμία, 1 Νοεμβρίου 2007 

Ο Γενικός Γραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΠΑΡΑΛΙΑΣ ΠΑΛΑΙΟΥ ΑΙΓΙΑΛΟΥ 
Για τον επανακαθορισμό των ορίων αιγιαλού - παραλί¬ 
ας - παλαιού αιγιαλού στη θέση «Καμήλεζα ή παρα¬ 
λία Δροσιάς», Δήμου Ανθηδώνος, Ν. Εύβοιας. 

Στη Χαλκίδα, σήμερα 5.6.2007, ημέρα Τρίτη οι υπο- 
γραφόμενοί: 

1) Αθηνά Μπούρικα, τοπογράφος μηχανικός ΠΕ/Α, 
Προϊσταμένη Κτηματικής Υπηρεσίας Ν. Εύβοιας, σαν 
Πρόεδρος, 

2) Ελευθέριος Κασιμάτης, τοπογράφος μηχανικός ΠΕ/ 
Α, Προϊστάμενος ΤΥΔΚ Ν. Εύβοιας, σαν μέλος, 

3) Παναγιώτης Μοίρας, αντιπλοίαρχος Λ.Σ., αναπληρω¬ 
τής Λιμενάρχη Κ.Λ.Χ Χαλκίδας, σαν μέλος, (κωλυομένου 
του τακτικού μέλους) 

4) Χαράλαμπος Σκούντζος, τοπογράφος μηχανικός 
ΠΕ/Α, αναπληρών Διευθυντής Χ.Ο.Π., Νομαρχιακής Αυ¬ 
τοδιοίκησης Εύβοιας, σαν μέλος, 

5) (Ο Διευθυντής ΠΕ.ΧΩ. Στ. Ελλάδας, που αποτελεί το 
5° μέλος αν και προσκλήθηκε νομίμως δεν προσήλθε), 

που αποτελούμε την Επιτροπή καθορισμού ορίων αιγια- 
λού - παραλίας, η σύνθεση της οποίας καθορίστηκε βάσο 
των διατάξεων του άρθρου 3 του ν. 2971/2001 «περί αιγι- 
αλού - παραλίας και άλλες διατάξεις» που συγκροτήθηκε 
με την υπ’ αριθμ. 10547/31.7.2006 απόφαση του Γενικού 


Γραμματέα Περιφέρειας Στερεός Ελλάδας καθώς και την 
υπ’ αριθμ. 1492/28.2.2007 τροποποιητική αυτής, συνήλθαμε 
στα γραφεία της Κτηματικής Υπηρεσίας Ν. Εύβοιας μετά 
την υπ’ αριθμ. Φ93/19/31.5.2007 πρόσκληση της Προέδρου 
της για τον επανακαθορισμό των ορίων του παλαιού 
αιγιαλού στη θέση Καμήλεζα ή παραλία Δροσιάς, Δήμου 
Ανθηδώνος, Ν. Εύβοιας, αφού λάβαμε υπόψη: 

1. Τις από 15.11.2005 (αρχική) και 16.1.2007 (συμπληρωμα¬ 
τική) αιτήσεις του Στυλιανού Μαργαρίτη, με τα συν/να σ’ 
αυτές υποβαλλόμενα στοιχεία (Τεχνική'Εκθεση,Έκθεση 
Φωτοερμηνείας, Τίτλους ιδιοκτησίας, τοπογραφικό διά¬ 
γραμμα) με τις οποίες ζητείται ο επανακαθορισμός των 
ορίων αιγιαλού - παραλίας και του παλαιού αιγιαλού, 
στην πιο πάνω περιοχή. 

2. Το από Δεκέμβριο 2006 τοπογραφικό διάγραμμα, 
του τοπογράφου μηχανικού Μιχάλη Ανδρούλη, σε κλί¬ 
μακα 1:500, σε μια (1) πινακίδα, που ελέγχθηκε για την 
ακρίβεια της αποτύπωσης την 19.1.2007 από την Ελ. 
Γραμματικού μηχανικό τοπογραφίας ΤΕ της Κτηματικής 
Υπηρεσίας και θεωρήθηκε την ίδια ημερομηνία από την 
Αθηνά Μπούρικα, τοπ/φο μηχανικό ΠΕ/Α, Προϊσταμένη 
της Κτηματικής Υπηρεσίας Ν. Εύβοιας, όπως ορίζουν οι 
διατάξεις του άρθρου 4 παρ. 2 του ν. 2971/2001. 

3. Τις διατάξεις του ν. 2971/2001 (ΦΕΚ 285τ.Α'/19.12.2001) 
«περί αιγιαλού - παραλίας» και ειδικότερα της παρ. 9 
του άρθρου 5, σύμφωνα με τις οποίες σε περίπτωση 
εσφαλμένου καθορισμού της οριογραμμής του αιγιαλού 
ή του παλαιού αιγιαλού ή της παραλίας επιτρέπεται 
ο επανακαθορισμός αυτών, ύστερα από αίτηση κάθε 
ενδιαφερομένου και προσκόμιση στοιχείων που να απο- 
δεικνύουν το σφάλμα του πρώτου καθορισμού. 

4. Την υπ’ αριθμ. Φ121/10285/6.6.1988 (ΦΕΚ 472 τ.Δ'/ 
6.7.1988) απόφαση Νομάρχη Εύβοιας, με την οποία επι¬ 
κυρώθηκαν τα όρια αιγιαλού - παραλίας στη θέση πα¬ 
ραλία κοινότητας Δροσιάς, ύστερα από την υπ’ αριθμ. 
Φ.544.5/34/21.1.1988 σύμφωνη γνώμη του ΓΕΝ, χωρίς τη 
χάραξη οριογραμμής παλαιού αιγιαλού. 

5. Την υπ’ αριθμ. Φ121/8036/6.4.1989 (ΦΕΚ 277τ.Δ'/1989) 
απόφαση Νομάρχη Εύβοιας, με την οποία ακυρώνεται 
η παραπάνω απόφαση και επικυρώνονται τα όρια αι- 
γιαλού - παραλίας στην ίδια θέση που είχαν αρχικά 
καθορισθεί ενώ επικυρώνεται και οριογραμμή παλαιού 
αιγιαλού, μετά την υπ’ αριθμ. Φ.544.5/151/89/4.5.1989 σύμ¬ 
φωνη γνώμη του ΓΕΝ. 

Ο επανακαθορισμός αυτός προκλήθηκε ύστερα από 
την 28.2.1989 αίτηση του Γεωργικού Πιστωτικού Συν/ 
σμού Δροσιάς, με την οποία ζητήθηκε να συγκληθεί 
η αρμόδια Επιτροπή για να καθορίσει και οριογραμμή 
παλαιού αιγιαλού. 

6. Το από 8.3.1989 πρακτικό της Επιτροπής καθορισμού 
ορίων αιγιαλού-παραλίας, με το οποίο, αφού λήφθηκαν 
υπόψη η φύση της συνεχόμενης της γραμμής του αιγια- 
λού ξηρός (μεγάλη υψομετρική διαφορά 3-5 μέτρα από 
την επιφάνεια της θάλασσας, ύπαρξη μεγάλης ηλικίας 
ελαιοδένδρων, ανριαπιδέας και αμπέλων) αλλά και από 
ερμηνεία σχετικής αεροφωτογραφίας, λόγοι αρκετοί 
για μόρφωση γνώμης χωρίς λήψη ενόρκων καταθέσεων 
μαρτύρων, δημιουργήθηκε η πεποίθηση ότι δεν υπάρχει 
παλαιός αιγιαλός, τον οποίο επικαλείται με την αίτησή 

του ο Γ.Π.Σ. Δροσιάς, επίκληση η οποία εξελήφθη ως νέο 
στοιχείο του ενταλθέντος επανακαθορισμού, ο οποίος 
κατά τη γνώμη της Επιτροπής παρέλκει, δεδομένου ότι 
ορθώς καθορίσθηκαν τα άρια με την από 3.3.1988'Εκθε- 
ση, που είχε αποφανθεί ότι δεν υπήρχε παλαιός αιγια- 
λός και με το περιεχόμενο της οποίας είχε συμφωνήσει 
το ΓΕΝ και εν συνεχεία επικυρώθηκε με την υπ’ αριθμ. 
Φ121/10285/6.6.1988 απόφαση Νομάρχη Εύβοιας. 

7. Την από 23.3.1989 Έκθεση της Επιτροπής καθορι¬ 
σμού ορίων αιγιαλού - παραλίας με διαφορετική από 
την προηγούμενη σύνθεση, με την οποία καθορίστηκε 
οριογραμμή παλαιού αιγιαλού, αφού ελήφθηκαν υπό¬ 
ψη δύο εκθέσεις ένορκης εξέτασης μαρτύρων, χωρίς 
καμμία άλλη αιτιολογία που να στηρίζεται στα γεω- 
μορφολογικά στοιχεία της περιοχής, σε εξέταση Α/Φ 
κ.λ.π. και η οποία επικυρώθηκε εν τέλει με την υπ’ αριθμ. 
Φ121/8036/6.4.1989 προαναφερόμενη απόφαση Νομάρχη 
Εύβοιας. 

8. Την ΤεχνικήΈκθεση των Δημητρίου Κατσάλη, πολι¬ 
τικού μηχανικού και Χρήστου Πετρόπουλου, γεωλόγου 
- υδρογεωλόγου, με την οποία εξετάσθηκαν οι γεωλο¬ 
γικές και κυμαπκές παράμετροι για τη διαπίστωση αφ’ 
ενός της κατάκλυσης της περιοχής μελέτης από τη 
θάλασσα κατά το παρελθόν και αφ’ ετέρου του προ- 
σπίπτοντος κυματισμού στην ακτή. 

Σύμφωνα με τη μελέτη αυτή και όπως διαπιστώθη¬ 
κε και κατά την επιτόπια αυτοψία μας που πραγμα¬ 
τοποιήθηκε κατά την 19.9.2006, μετά την υπ’ αριθμ. 
Φ93/16/15.9.2006 πρόσκληση: 

α. η άμεσα γειτνιάζουσα ακτή της εξεταζόμενης πε¬ 
ριοχής συνίσταται από παράκτια ιζήματα που αποτε¬ 
λούνται από μεσόκοκκη έως λεπτόκοκκη άμμο και ερυ- 
θροκάστανες αργιλοαμμώδεις αποθέσεις, που έχουν 
προκύψει από την αποσάθρωση - διάβρωση των μη¬ 
τρικών πετρωμάτων της ακτής ενώ σε επαφή με την 
ακτογραμμή η παρουρία ακτολίθων (όοαοά γοοΙο) και 
αιολιανιτών δηλώνουν την ύπαρξη σταθερής ακτής για 
αρκετές δεκαετίες αφού οι σχηματισμοί αυτοί δύσκολα 
διαβρώνονται ή μετακινούνται. 

β. από την επιφανειακή εξέταση του οικοπέδου προ¬ 
κύπτει ότι αυτό γεωλογικά δομείται από καστανέρυ- 
θρες αργίλους, ενώ δεν παρατηρήθηκε καμία τεχνητή 
ανθρωπογενής απόθεση (επιχώσεις, μπαζώματα κ.λπ,), 
εντός δε αυτού υφίσταται φρέαρ, το οποίο παρουσιάζει 
στάθμη -3 έως -5 μέτρων. 

γ. ο προσπίπτων κυματισμός πάνω στην ακτογραμμή 
είναι εκ περιθλάσεως, λόγω της υπάρχουσας μικρής 
νησίδας Εγγλεζονήσι και του ομώρου ακρωτηρίου που 
σχηματοποιεί τον όρμο Αλυκές Δροσιάς. 

δ. η μορφολογία του πυθμένα της θάλασσας (βρα¬ 
χώδης κοντά στην ακτή και αμμώδης στη συνέχεια με 
ήπιες κλίσεις) από τα υπάρχοντα στοιχεία και από πλη¬ 
ροφορίες προκαλεί θραύση στον προσπίπτοντα κυμά¬ 
τισμά και ως εκ τούτου ο κυματισμός δίνει θραυσμένο 
ύφος κύματος και επομένως έχει μικρότερο Η κατά την 
αναρρίχησή του. 


ε. η μεταφορά θαλασσίων και παράκτιων ιζημάτων 
δε φαίνεται τουλάχιστον μακροσκοπικά να συμβαίνει 
στην ακτογραμμή, ενώ είναι πιθανό να παρουσιάζεται σε 
άλλα σημεία αυτής στο θαλάσσιο ή χερσαίο χώρο. 

9. Την από Δεκεμβρίου 2006 Έκθεση Φωτοερμηνεί¬ 
ας του Μιχάλη Ανδρουλη, τοπογράφου μηχανικού, που 
στηρίχθηκε σε Α/Φ λήψης έτους 1945 και ορθοφωτο- 
χάρτη κλ. 1:5000 (έτος αεροφωτογράφησης 1996) σε 
συνδυασμό με Α/Φ έτους 1960 και ιην αποτύπωση της 
υφιστάμενης κατάστασης, σύμφωνα με την οποία: 

α. η ακτογραμμή τόσο στην Α/Φ του 1945 όσο και στην 
Α/Φ του 1960 σχεδόν ταυτίζεται με την ακτογραμμή, 
όττώς άύτή υφίσταται σήμερα. 

β. η αμμώδης παραλία επίσης σχεδόν ταυτίζεται στην 
Α/Φ του 1945 και στην Α/Φ του 1960 με την υφιστάμενη 
κατάσταση. 

γ. η αμμώδης παραλία σήμερα διαχωρίζεται από την 
περιοχή με στοιχείο 4, που στο διάγραμμα φωτοερμη¬ 
νείας Α/Φ 1945 χαρακτηρίζεται σαν χέρσα έκταση με 
σποραδική βλάστηση, με ασφάλτινη οδό. 

δ. τα ορθομετρικά υψόμετρα των ταχυμετρικών ση¬ 
μείων εντός του εγκεκριμένου παλαιού αιγιαλού υπερ¬ 
βαίνουν τα 3μ. και σε ορισμένα σημεία και τα 4μ. 

10. Την από 30.9.1997 υπουργική απόφαση του Σ. Πεχλι- 
βάνογλου, γεωλόγου - ωκεανογράφου, της Υ.Υ., σύμφω¬ 
να με την οποία, για την περιοχή των Αλυκών (υπ.2823), 
που βρίσκεται βορειότερα της εξεταζόμενης, μετά από 
επιτόπια αυτοψία και την πραγματοποίηση δειγματολη¬ 
πτικών τομών επί του εδάψους, προέκυψε ότι η περιοχή 
αυτή δεν σχετίζεται με ύπαρξη παλαιού αιγιαλού αλλά 
το αμμώδες υλικό της είναι αιολικής προέλευσης, ενώ 
αντιθέτως υπάρχουν ενδείξεις ότι παλαιότερα ο αιγια- 
λός τοποθετείτο στη θέση της σημερινής υποθαλάσσιας 
παραλίας (λόγω της παρουσίας ακτολίθων), η οποία με 
την πάροδο του χρόνου καλύφθηκε από τη θάλασσα 
και επομένως δεν τίθεται θέμα καθορισμού παλαιού 
αιγιαλού στη σημερινή χερσαία ζώνη. 

11. Τα λοιπά στοιχεία που ελήφθησαν υπόψη για το 
πλάτος της βρέχόμενης ζώνης της ξηρός που προβλέ- 
πονται από το άρθρο 9 του ν. 2971/2001 και δεν έχουν 
αναφερθεί παραπάνω και βάσει των οποίων προτείνεται 
ο επανακαθορισμός των ορίων αιγιαλού - παραλίας: 

ι. η μορφολογία των συνεχόμενων της ακτής εκτάσε¬ 
ων είναι πεδινές με έδαφος γαιώδες, αμμώδες, διέπεται 
από τις εκτός σχεδίου πολεοδομικές διατάξεις με δό¬ 
μηση αραιή και χρήση Β' κατοικίας. 

ιι. Το φυσικό όριο βλάστησης συνίσταται από τεχνητή 
δενδρώδη βλάστηση και χαμηλή ποώδη φυσική βλά¬ 
στηση. 

ιιι. το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

ιν. ότι ο προσανατολισμός της εξεταζόμενης περιοχής 
είναι Β.ΒΔ. και υφίσταται την επίδραση των Β.ΒΔ ανέμων 
έντασης 6-9Β., που σύμφωνα με τα στατιστικά στοιχεία 
της ΕΜΥ έχουν συχνότητα τουλάχιστον 1% ετησίως. 

ν) τη μη ύπαρξη τεχνικών έργων στην περιοχή. 



6330 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


νι) τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

νιι) το γεγονός ότι στην περιοχή υφίσταται κτηματο¬ 
λόγιο. 

νιιι) τη μη ύπαρξη ευπαθών οικοσυστημάτων και προ- 
στατευόμενων περιοχών. 

ιχ) τη μη ύπαρξη καταγεγραμμένων δημοσίων κτη¬ 
μάτων που βρίσκονται σε άμεση γειτνίαση με την πα¬ 
ράκτια ζώνη. 

12. Τους υποβληθέντες τίτλους ιδιοκτησίας του ενδι¬ 
αφερομένου οι οποίοι ανάγονται σε τίτλους προ του 
1884 και ειδικότερα: 

α. Στο Στυλιανό Μαργαρίτη περιήλθαν: 

ι. δυνάμει του υπ’ αριθμ. 19037/15.6.1978 πωλητηρίου 
συμβολαίου του συμβολαιογράφου Χαλκίδας Ν. Κα- 
ραστάθη, αξ αγοράς παρά των κληρονόμων Γεωργίου 
Μπανάση το υπ’ αρ. 3 αγροτεμάχιο, Ε=400,98 τ.μ., του 
Ο.Τ. 14 του χάρτη διανομών του Αγροτικού Συνεταιρι¬ 
σμού Συνιδιοκτητών Δροσιάς, που βρίσκεται στη θέση 
Βούθουνι, της περιφέρειας Δροσιάς, που συνορεύει με 
δρόμο επί της προσόψεως, μήκους 16,40μ., με το υπ’ αρ. 
2 τεμάχιο επί πλευράς 22,90μ., με το υπ’ αρ. 4 τεμάχιο 
επί πλευράς 26,00μ. και με Α. Αγγέλου επί πλευράς 
16,40μ. 

ιι. δυνάμει του υπ’ αριθμ. 16936/2.6.1977 πωλητηρίου 
συμβολαίου του συμβολαιογράφου Χαλκίδας Ν. Καρα- 
στάθη, αξ αγοράς παρά της Καλλιόπης χας Αντωνίου 
Βάθη το υπ’ αρ. 4 αγροτεμάχιο, Ε=411,30τ.μ., του Ο.Τ. 
14 του χάρτη διανομών του Αγροτικού Συνεταιρισμού 
Συνιδιοκτητών Δροσιάς, που βρίσκεται στη θέση Βού- 
θουνι, της περιφέρειας Δροσιάς, που συνορεύει με δρό¬ 
μο επί της προσόψεως, μήκους 15,00μ., με το υπ’ αρ. 3 
τεμάχιο επί πλευράς 26,00μ., με το υπ’ αρ.5 τεμάχιο επί 
πλευράς28,85μ. κάι με Α. Αγγέλου επί πλευράς 15,30μ. 

ιιι. δυνάμει του υπ’ αριθμ. 15390/7.9.1976 πωλητηρίου 
συμβολαίου του συμβολαιογράφου Χαλκίδας Ν. Κα- 
ραστάθη, αξ αγοράς παρά των κληρονόμων Χρήστου 
Παππά και Αριστείδη Παππά το υπ' αρ. 5 αγροτεμά¬ 
χιο, Ε=418,61 τ.μ., του Ο.Τ. 14 του χάρτη διανομών του 
Αγροτικού Συνεταιρισμού Συνιδιοκτητών Δροσιάς, που 
βρίσκεται στη θέση Βούθουνι, της περιφέρειας Δροσιάς, 
που συνορεύει με δρόμο επί της προσόψεως, μήκους 
16,50μ., με ιδιοκτ. κληρ. Οδ. Σταμέλου επί πλευράς 31,41μ., 
με το υπ’ αρ. 4 τεμάχιο επί πλευράς 28,85μ. και με Α. 
Αγγέλου επί πλευράς 11,50μ. 

β. Στους δικαιοπαρόχους των παραπάνω Γεώργιο 
Μπανάση, Αναστάσιο Βάθη και Δημήτριο Βάθη τα πα¬ 
ραπάνω τεμάχια αντίστοιχα είχαν περιέλθει στη μερίδα 
τους μετά από κλήρωση που έγινε την 21.12.1969 μεταξύ 
των μελών του Συνεταιρισμού του συνιδιοκτήτου κτή¬ 
ματος Χαλιών, υπό το όνομα Μικρά και Μεγάλα Χάλια, 
μετά την υπ’ αριθμ. 8/30.7.1967 απόφαση της Γ.Σ. των 
μελών του Συνεταιρισμού. 

γ. Στα μέλη του Συνεταιρισμού είχε περιέλθει το κτή¬ 
μα υπό το όνομα Μικρά και Μεγάλα Χάλια, δυνάμει του 
υπ’ αριθμ. 6801/19.12.1892 πωλητηρίου συμβολαίου του 
Συμβολαιογράφου Αθηνών Ευθ. Γκορίτσα εξ αγοράς 


παρά του Αλεξάνδρου Αθ. Πετσάλη και των υιών του 
Αντωνίου και Αθανασίου. 

δ. Στον Αλέξανδρο Πετσάλη, το ως άνω κτήμα πε¬ 
ριήλθε εξ αδιαθέτου κληρονομιάς του πατρός του 
Αθανασίου Πετσάλη, σ’ αυτόν δε παρά των αδελφών 
Αναστασίου, Σπυρίδωνος, Αγαπίου και Αλεβίζου τεκνών 
του Σταύρου Πετσάλη, δυνάμει των υπ’ αριθμ. 3837/1845 
συμβολαίου του Συμβολαιογράφου Κορφών (Κερκύρας) 
Σπ. Κουλούρη, 5394/1845 συμβολαίου του Συμβολαιο¬ 
γράφου Κορφών (Κερκύρας) Κ. Παπάκη, 61/1842 συμβο¬ 
λαίου του Συμβολαιογράφου Αθηνών X. Ματακίδου και 
800/1849, 1159/1849, 195/1849, 713/1850 συμβολαίων του 
Συμβολαιογράφου Αθηνών Δ. Σούτσου. 

13. Το γεγονός ότι στον εν λόγω Συνεταιρισμό μετά 
από δικαστικούς αγώνες με το Ελληνικό Δημόσιο τόσο 
στα Πολιτικά (απόφ. 258/1991 Πολυμελούς Πρωτοδικεί¬ 
ου Χαλκίδας, 7517/1992 Εφετείου Αθηνών) όσο και στα 
Διοικητικά Δικαστήρια (3/1/16.3.1998 θετική γνωμοδό¬ 
τηση ΑΣΙΔ και υπ’ αριθμ. 58576/2080/8.5.1998 απόφαση 
Υπουργού Γεωργίας) έχει αναγνωριστεί η κυριότητα του 
επί του ως άνω κτήματος βάσει των προαναφερθέντων 
αρχικών τίτλων. 

14. Το γεγονός ότι οι ένορκες μαρτυρικές καταθέσεις, 
βάσει των οποίων καθορίστηκε παλαιός αιγιαλός, επειδή 
σύμφωνα με αυτές η θάλασσα έφθανε 25-30μ. πάνω 
από τον αγροτικό δρόμο και επιχώθηκε το 1972 μετά 
τη διάνοιξη της οδού αυτής και γί αυτό ο συν/σμος δεν 
είχε διανείμει την έκταση αυτή, καταρρίπτονται διότι: 

α. όπως αποδείχθηκε από την εξέταση των Α/Φ δε 
διαπιστώθηκε σημαντική μετακίνηση της ακτογραμμής 
τουλάχιστον από το έτος 1945 και εκτός της διάνοιξης 
της οδού, που σήμερα είναι ασφαλτοστρωμένη δεν πα¬ 
ρατηρήθηκε καμία τεχνητή ανθρωπογενής παρέμβαση 
(επιχώσεις, μπαζώματα κ.λ.π.). 

β. η συγκέντρωση της άμμου εντός των ιδιοκτησιών 
αποτελεί αιολικό φαινόμενο. 

γ. η παρουσία ακτολίθων στην ακτή και στην υποθα¬ 
λάσσια παραλία συνηγορούν στο γεγονός ότι κατά το 
παρελθόν υπήρχε μεγαλύτερο εύρος ακτής και 

δ. ο Συνεταιρισμός είχε ήδη προβεί κατά το έτος 1969, 
μετά από την υπ’ αριθμ. 8/30.7.1967 απόφαση της Γ.Σ. 
των μελών του σε διανομή του τμήματος αυτού, πολύ 
πριν τον αρχικό καθορισμό (κατά το έτος 1988), ενώ 
στην περιγραφή των τίτλων και στις βεβαιώσεις του 
Συνεταιρισμού αναφέρεται ως όριο στα οικόπεδα της 
διανομής του 1969 η υφιστάμενη οδός. 

Ύστερα από τα παραπάνω η Επιτροπή, αποφασίζει: 

1) Επανακαθορίζει επί του παραπάνω τοπογραφικού 
διαγράμματος: 

α. Την οριογραμμή του αιγιαλού με κόκκινη συνεχή 
πολυγωνική γραμμή 4, 4α, 5, 5α, 6, 7, 8, της οποίας 
οι κορυφές εξασφαλίζονται με συντεταγμένες από το 
κρατικό τριγωνομετρικό δίκτυο. 

β. Την οριογραμμή της παραλίας με κίτρινη συνεχή 
πολυγωνική γραμμή 4', 4 α ', 5, 5 α ', 6', Τ, 8', της οποίας 
οι κορυφές εξασφαλίζονται με συντεταγμένες από το 
κρατικό τριγωνομετρικό δίκτυο. Η οριογραμμή παραλίας 
καθορίζεται κατά τρόπο που να απέχει σταθερή από- 

στάση δεκαπέντε (15) μέτρων από την οριογραμμή του 
αιγιαλού, για να εξυπηρετηθούν οι σκοποί της παρ.2 του 
άρθρου 1 και της τταρ.3 του άρθρου 2 του ν. 2971/2001, 
δεδομένου όπ η περιοχή είναι τουριστική και υποδέχεται 
πολλούς λουσμένους κατά τους θερινούς μήνες. 

2) Αποφαίνεται ότι δεν υπάρχει παλαιός αιγιαλός. 

3) Δεν υπάρχουν περιφράξεις στη ζώνη παραλίας. 

4) Την ακύρωση εν μέρει της υπ’ αριθμ. Φ121/8 036/6.4.1989 
(ΦΕΚ 277 Τ.Δ71989) απόφασης Νομάρχη Εύβοιας, ως 
προς την οριογραμμή του αιγιαλού από κοριιφή 4 έως 


8, ως προς την οριογραμμή παραλίας από κορυφή 4' 
έως 8' και ως προς τον καθορισμό της οριογραμμής 
παλαιού αιγιαλού με στοιχεία Τ', 2", 3", 4", 5", 6". 

Η Επιτροπή 

Η Πρόεδρος 
ΑΘΗΝΑ ΜΠΟΥΡΙΚΑ 

Τα Μέλη 

ΕΛΕΥΘΕΡΙΟΣ ΚΑΣΙΜΑΤΗΣ 
ΠΑΝΑΓΙΩΤΗΣ ΜΟΙΡΑΣ 
ΧΑΡΑΛΑΜΠΟΣ ΣΚΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


• Η τιμή πώλησης μεμονωμένων Φ.Ε.Κ. σε μορφή οά-ιοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΙΌΓη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ <3χ: 210 4071010 · ϊηίθΓΠθΐ: Η(ίρ://νννννν. 6 ΐ. 9 ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ξΐΐ'). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θΐ.(]Γ - θ-πιθΙΙ: ννθ&ηΊ35ΐθΓ.θΙ@θΐ.(ΐΓ 

*040072531 1 2070008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 









































































